Diari Oficial de la Generalitat Valenciana


Sumari del DOGV 4062, del 10-08-2001 (2001/7920)

Notificació del plec de càrrecs formulat per l'instructor de l'expedient disciplinari.
--------------------------------------------------------------------------------------

### Dades del document

Número de DOGV
:   4062

Data del DOGV
:   10-08-2001

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2001/7920


Organisme emissor
:   Conselleria de Justícia i Administracions Públiques

Tipus de document
:   Anunci

Notificació del plec de càrrecs formulat per l'instructor de l'expedient disciplinari. [2001/S7920]
  
Per no ser possible practicar en el domicili de la interessada la notificació que tot seguit s'esposa, per desconéixer el lloc per a la pràctica d'aquesta, és procedent publicar en el Diari Oficial de la Generalitat Valenciana, a l'efecte del que estableix l'article 59.4 de la Llei de Règim Jurídic de les Administracions Públiques i del Procediment Administratiu Comú. (Llei 30/1992, de 26 de novembre, BOE 27.11.1992).
  
Plec de càrrecs que formula el senyor José David Sevilla García, cap d'Àrea de Justícia, designat instructor de l'expedient disciplinari incoat a la Sra. Antonia Fernández Pérez NRP 50357404 H0, netejadora titular del lloc de treball 17.995, en virtut de l'Acord de 24 de maig de 2001 de la Secretària General de la Conselleria de Justícia i Administracions Públiques de data 24 de maig de 2001, per la responsabilitat administrativa que poguera haver incorregut pels fets que se li imputen, de conformitat amb el que preveu l'article 35 del Reial Decret 33/1986, de 10 de gener, pel qual s'aprova el Reglament de Règim Disciplinari dels Funcionaris de l'Administració de l'Estat.
  
Càrrec únic
  
Primer. en data 24 de maig de 2000 el mantenidor de l'edifici de jutjats de Torrevieja tornà a la Direcció General de Justícia el certificat de l'Impost sobre la Renda de les Persones Físiques de l'exercici 1999 emés a nom de la senyora Antonia Fernández Pérez, tot indicant que feia un any que aquesta persona no treballava en els jutjats indicats, sense que hi haguera constància de causa justificada per a aquesta absència.
  
Segon. A la vista del susdit en el paràgraf anterior, en data 19 de desembre del 2000, la Secretària General de la Conselleria de Justícia i Administracions Públiques emet una comunicació per la qual posa de manifest a la interessada la informació existent i se li concedeix un termini de 10 dies per a presentar al·legacions per tal d'esclarir els fets.
  
Aquest escrit s'intenta notificar en els domicilis que consten en l'expedient personal de la senyora Antonia Fernández Pérez, Av. Aguas Nuevas i Edifici Torresal, Bloc 1-2a, ambdós de Torrevieja, i també a través dels jutjats sense que la notificació, finalment, poguera efectuar-se, en el primer cas, per ser retornats els enviaments certificats pel servei de correus i, en el segon cas, la secretària judicial del Jutjat de Primera Instància i Instrucció número dos de Torrevieja, retornà l'escrit en data 1 de febrer de 2001, indicant que l'expedientada no presta cap treball, ni en aqueix jutjat ni en la resta dels jutjats d'aqueix partit judicial. Tampoc en aquestes dates s'havia aportat cap justificació de la seua absència per part de la treballadora implicada.
  
Tercer. En data 18 de juliol de 2001, per part d'aquest instructor es remet una sol·licitud d'informació al Jutjat anteriorment ressenyat, la secretària judicial del qual comunica que no hi ha constància que la senyora Antonia Fernández Pérez realitze cap treball en els jutjats. S'ha d'afegir a més que, actualment continua sense aportar cap justificació sobre la falta d'assistència al treball.
  
En cas de declarar-se provats els fets imputats podria haver incorregut en responsabilitat disciplinària per comissió de falta molt greu per falta d'assistència al treball no justificada durant més de tres dies al mes, segons el que preveu l'article 12.8.N.5) del II Conveni Col·lectiu del personal laboral al servei de l'administració autonòmica, per la qual, d'acord amb l'apartat 3.c) de l'esmentat article 23, li pot correspondre una sanció d'acomiadament.
  
Aquest plec de càrrecs pot ser contestat per la interessada dins del termini de 10 dies hàbils comptats a partir de l'endemà al de la seua recepció, amb les al·legacions que considere convenients a la seua defensa i amb l'aportació de tots els documents que considere d'interés. Igualment, en aquest tràmit podrà sol·licitar, si ho estima convenient, la pràctica de les proves que per a la seua defensa crega necessàries.
  
València, 20 de juliol de 2001.- L'instructor: José David Sevilla García.